b'\n_START_ARTICLE_\nAsediul Acrei (1291)\n_START_SECTION_\nSitua\xc8\x9bia premerg\xc4\x83toare\n_START_PARAGRAPH_\nPe 27 aprilie 1289 armatele sultanului Mameluc Kalaun, dup\xc4\x83 un asediu scurt care a durat pu\xc8\x9bin mai mult de o lun\xc4\x83, au cucerit Tripoli. A fost un punct de cotitur\xc4\x83 \xc3\xaen istoria dec\xc4\x83derii Regatului Ierusalimului \xc8\x99i punctul de plecare al declinului ultimei fort\xc4\x83re\xc8\x9bi cre\xc8\x99tine din \xc8\x9aara Sf\xc3\xa2nt\xc4\x83 - ora\xc8\x99ul Acra. La c\xc4\x83derea ora\xc8\x99ului Tripoli, Europa a r\xc4\x83spuns cu t\xc4\x83cere. Numai Papa Nicolae al IV-lea, imediat dup\xc4\x83 c\xc4\x83derea ora\xc8\x99ului, a trimis spre Acra 20 de galere cu 1600 de mercenari lombarzi, f\xc4\x83r\xc4\x83 \xc3\xaens\xc4\x83 a se preocupa de plata acestora. L\xc4\x83sa\xc8\x9bi f\xc4\x83r\xc4\x83 mijloace, lombarzii au \xc3\xaenceput s\xc4\x83 jefuiasc\xc4\x83 satele \xc3\xaenvecinate populate de musulmani._NEWLINE_Cavalerii locali au oprit jefuitorii \xc8\x99i i-au pus sub arest, dar despre acest fapt a aflat Kalaun. Foarte furios fiind, a crezut c\xc4\x83 pacea de \xc3\xaencetare a focului a fost \xc3\xaenc\xc4\x83lcat\xc4\x83 de c\xc4\x83tre cre\xc8\x99tini, \xc8\x99i a trimis o scrisoare prin care cerea pedepsirea vinova\xc8\x9bilor. Dar consiliul local sub presiune Arhiepiscopului Tirului, Bernard, care r\xc4\x83spundea \xc3\xaen fa\xc8\x9ba Papei pentru acest contingent, a refuzat s\xc4\x83 condamne pe cei vinova\xc8\x9bi, subliniind faptul c\xc4\x83 ace\xc8\x99tia se afl\xc4\x83 sub competen\xc8\x9ba exclusiv\xc4\x83 a papei. Tot atunci, Guillaume de Beaujeu, Marele Maestru al Ordinului Templierilor, s-a oferit s\xc4\x83-l \xc3\xaen\xc8\x99ele pe sultan, \xc3\xaen loc de executare crucia\xc8\x9bilor s\xc4\x83-i execute pe criminalii din \xc3\xaenchisoarea cet\xc4\x83\xc8\x9bii. \xc3\x8ens\xc4\x83 aceast\xc4\x83 propunere nu a trecut la Consiliul Local, iar sultanului i-a fost trimis drept r\xc4\x83spuns un mesaj vag, fapt pentru care  acesta a decis s\xc4\x83 \xc3\xaenceap\xc4\x83 r\xc4\x83zboiul.\n_START_SECTION_\nAsediul ora\xc8\x99ului\n_START_PARAGRAPH_\nPe 5 aprilie Sultan Al-Esseraf a sosit de la Cairo, \xc8\x99i \xc8\x99i-a a\xc8\x99ezat trupele la marginea ora\xc8\x99ului Tal Al-Fukar. Pe 6 aprilie \xc3\xaencepe oficial asediul Acrei. Dou\xc4\x83 zile mai t\xc3\xa2rziu au sosit \xc8\x99i \xc8\x99i-au instalat catapultele, care pe 11 aprilie au \xc3\xaenceput bombardarea regulat\xc4\x83 a fort\xc4\x83re\xc8\x9bii._NEWLINE_Din 11 aprilie p\xc3\xa2n\xc4\x83 pe 7 mai, asediul ora\xc8\x99ului are un caracter slab din partea asediatorilor. Catapultele bombardeaz\xc4\x83 metodic zidurile, solda\xc8\x9bii \xc3\xaencearc\xc4\x83 s\xc4\x83 sape \xc8\x99an\xc8\x9buri, dar sunt \xc3\xaendep\xc4\x83rta\xc8\x9bi de arbale\xc8\x9bii de pe turnuri. Crucia\xc8\x9bii \xc3\xaens\xc4\x83 \xc3\xaen mod contrar, atac\xc4\x83 constant. Potrivit unor surse, \xc3\xaen prima s\xc4\x83pt\xc4\x83m\xc3\xa2n\xc4\x83 de asediu, templieriii au organizat un raid important, care a condus la capturarea \xc8\x99i aducerea \xc3\xaen ora\xc8\x99 a 5000 de prizonieri._NEWLINE_Pe 13-14 aprilie crucia\xc8\x9bii au \xc3\xaencercat o incursiune pe flancul drept al mamelucilor, \xc3\xaens\xc4\x83 furtuna a \xc3\xaempr\xc4\x83\xc8\x99tiat navele, \xc8\x99i comandan\xc8\x9bii n-au mai riscat cu noi incursiuni._NEWLINE_Spre sf\xc3\xa2r\xc8\x99itul lunii aprilie, inginerii sultanului termin\xc4\x83 preg\xc4\x83tirea ma\xc8\x99inilor de asediu, iar pe 4 mai \xc3\xaencepe un bombardament masiv\xc4\x83, care a durat zece zile, f\xc4\x83r\xc4\x83 pauz\xc4\x83. \xc3\x8en aceea\xc8\x99i zi, regele Henric ajunge \xc3\xaen Acra, pe 40 de nave. Aduc\xc3\xaend trupe: 100 de cavalerie \xc8\x99i 3000 de infanteri\xc8\x99ti._NEWLINE_Pe 7 mai Henric a trimis soli la Al-Esseraf, cu o ofert\xc4\x83 de pace, \xc3\xaens\xc4\x83 sultanul a cerut predarea a ora\xc8\x99ului, bombardamentele astfel au continuat, iar solii practic n-au fost executa\xc8\x9bi. A opta zi din luna mai \xc3\xaen urma bombardamentelor a fost distrus un turn \xc8\x99i ap\xc4\x83r\xc4\x83torii au fost nevoi\xc8\x9bi s\xc4\x83-l p\xc4\x83r\xc4\x83seasc\xc4\x83. Se pare c\xc4\x83 sosirea \xc3\xaent\xc4\x83ririlor din Cipru cre\xc8\x99te doar presiunea inamicului, \xc8\x99i, iat\xc4\x83, pe data de 10 vine punctul de cotitur\xc4\x83. Ca urmare a bombard\xc4\x83rii  cade turnul Angliei, apoi turnul contesei de Blois, zidurile poar\xc8\x9bii Sf. Anthony \xc8\x99i turnul Sf. Nicolae (astfel aproape toate fortifica\xc8\x9biile, care erau \xc3\xaen sectorul Franco-cipriot). Pe 15 mai se pr\xc4\x83bu\xc8\x99esc zidurile exterioare ale turnului Regal._NEWLINE_Regele Henric al\xc4\x83turi de fratele s\xc4\x83u Amalric \xc3\xae\xc8\x99i retrage trupele sale \xc8\x99i se \xc3\xaendreapt\xc4\x83 spre Cipru. Plecarea lui Henric a l\xc4\x83sat f\xc4\x83r\xc4\x83 o ap\xc4\x83rare efectiv\xc4\x83 partea central\xc4\x83 a zidurilor. \xc3\x8en acest timp, ciprio\xc8\x9bii, vene\xc8\x9bienii, pisanii, precum \xc8\x99i al\xc8\x9bi locuitori p\xc4\x83r\xc4\x83sesc pe nave ora\xc8\x99ul. Templierii \xc8\x99i Ospitalierii din aripa de st\xc3\xa2nga \xc3\xaen mod repetat (de cel pu\xc8\x9bin trei ori), \xc3\xaei \xc3\xaenfr\xc3\xaeng pe atacatori \xc8\x99i construiesc noi baricade. Dar mamelucii, folosindu-se de avantajul numeric \xc8\x99i f\xc4\x83r\xc4\x83 a calcula pierderile atac\xc4\x83 din nou, \xc8\x99i \xc3\xaen cele din urm\xc4\x83, distrug o parte din ziduri \xc8\x99i turnuri, f\xc4\x83c\xc3\xa2nd un decalaj de 60 de co\xc8\x9bi. Odat\xc4\x83 ce zidurile \xc8\x99i turnurile au c\xc4\x83zut, sultanul ini\xc8\x9biaz\xc4\x83 atacul general \xc3\xaen diminea\xc8\x9ba zilei de 18 mai.\n_START_SECTION_\nAsalt\n_START_PARAGRAPH_\nAsaltul a \xc3\xaenceput \xc3\xaen zori, \xc3\xaen jurul sectorului central al cet\xc4\x83\xc8\x9bii. Trupele regelui care au r\xc4\x83mas se deplaseaz\xc4\x83 spre sectorul Ospitalierilor \xc8\x99i Templierilor, care \xc3\xaencearc\xc4\x83 s\xc4\x83 recupereze pere\xc8\x9bii captura\xc8\x9bi, dar f\xc4\x83r\xc4\x83 nici un rezultat. \xc3\x8en acela\xc8\x99i timp, atunci c\xc3\xa2nd \xc3\xaencearc\xc4\x83 s\xc4\x83 ini\xc8\x9bieze un nou contraatac, este r\xc4\x83nit mortal de o s\xc4\x83geat\xc4\x83 Guillaume de Beaujeu._NEWLINE_O parte din Ospitalieri au plecat spre Cipru, transport\xc3\xa2ndu-l pe grav r\xc4\x83nit-ul Marele Maestru. _NEWLINE_Cu toate acestea, Templierii \xc8\x99i Ospitalierilor care au supravie\xc8\x9buit au respins atacul de la turnul Sf. Anthony. Al doilea focar de rezisten\xc8\x9b\xc4\x83, a devenit "sectorul regal", care era condus de un reprezentant al regelui Angliei, Otton de Grandson._NEWLINE_Ora\xc8\x99ul a intrat \xc3\xaen panic\xc4\x83, oamenii s-au grabit \xc3\xaen port spre bordul navelor, dar a \xc3\xaenceput o furtun\xc4\x83 puternic\xc4\x83. Templierul Roger de Flor care a capturat una dintre nave, a \xc3\xaencercat s\xc4\x83 exploateze situa\xc8\x9bia pentru a c\xc3\xa2\xc8\x99tiga cer\xc3\xa2nd bani de la doamne \xc3\xaen schimbul salv\xc4\x83rii. Patriarhul Ierusalimului, Nicolae a ancorat \xc3\xaen barc\xc4\x83 at\xc3\xaet de mul\xc8\x9bi refugia\xc8\x9bi \xc3\xaenc\xc3\xaet barca s-a scufundat \xc8\x99i cu ea au murit to\xc8\x9bi._NEWLINE_Spre sear\xc4\x83, ap\xc4\x83r\xc4\x83torii care au supravie\xc8\x9buit, cei care nu au fugit, precum \xc8\x99i cei care din cauza furtunii n-au p\xc4\x83r\xc4\x83sit ora\xc8\x99ul, s-au adunat la re\xc8\x99edin\xc8\x9ba Cavalerilor Templieri, \xc8\x99i au decis s\xc4\x83 lupte p\xc3\xa2n\xc4\x83 la sf\xc3\xa2r\xc8\x99it, aleg\xc3\xaend-ul drept lider pe mare\xc8\x99alul Templier Pierre de Sevres.\n_START_SECTION_\nConsecin\xc8\x9be\n_START_PARAGRAPH_\n\xc3\x8endat\xc4\x83 dup\xc4\x83 ce s-a aflat despre c\xc4\x83derea Acrei, pe 19 mai sa predat f\xc4\x83r\xc4\x83 lupt\xc4\x83 Tir. La sf\xc3\xa2r\xc8\x99itul lunii iunie, a capitulat Sidon. Pe 31 iulie a fost capturat Beirut. Castelul Pelerinilor \xc8\x99i Tortosa au fost p\xc4\x83r\xc4\x83site de templieri \xc3\xaentre 3 \xc8\x99i 14 august. Ace\xc8\x99tia au  debarcat pe insula Ruad, care se afla la 3 km de Tortosa, \xc8\x99i au ap\xc4\x83rat-o timp de urm\xc4\x83torii dou\xc4\x83zeci de ani.'